ایران-دا اؤتن گون عرضینده 8 مین 932 نفر کروناویروسا (کووید-19) یولوخوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، بونونلا دا ایران-دا بو ویورسا یولوخان‌لارین سایی 637 مین 712 نفره چاتیب. ویروس داشیییجیلاریندان‌ 5 مین 378 نفرین وضعیتی آغیردیر.
ناظیرلیک رسمی‌سی دئییب کی، ایران-دا اؤتن 24 ساعات عرضینده 422 نفر کروناویروس‌دان اؤلوب. بئله‌لیکله ایران-دا بو ویروس‌دان اؤلن‌لرین سایی 36 مین 160 نفره یوکسلیب.
سادات لاری علاوه ائدیب کی، ایران-دا ایندییه‌دک 495 مین 473 نفر کروناویروس‌دان ساغالیب.
سادات لاری قئید ائدیب کی،  ایرانین تهران، اصفهان، قم، دوغو آذربایجان، گونئی خوراسان، سمنان، قزوین، لرستان، اردبیل، خوزستان، کرمانشاه، کهگیلویه و بویر احمد ، گیلان، بوشهر، زنجان، ایلام، رضوی خوراسانی، مازنداران، چهار محال و بختیاری، البرز، باتی آذربایجان، مرکزی، کرمان، قوزیی خوراسان، همدان و یزد ویلایت‌لری قیرمیزی زونا‌لار حساب اولونور.
ایران-دا ایندییه‌دک 5،03 میلیون‌دان چوخ تشخیص تستی حیاتا کئچیریلیب.
